CELEX: 62021CN0482
Language: et
Date: 2021-08-05 00:00:00
Title: Kohtuasi C-482/21: Eelotsusetaotlus, mille on esitanud Fővárosi Törvényszék (Ungari) 5. augustil 2021 – Euler Hermes SA Magyarországi Fióktelepe versus Nemzeti Adó- és Vámhivatal Fellebbviteli Igazgatósága

22.11.2021   
            
            
               ET
            
            
               Euroopa Liidu Teataja
            
            
               C 471/20
            
         
      Eelotsusetaotlus, mille on esitanud Fővárosi Törvényszék (Ungari) 5. augustil 2021 – Euler Hermes SA Magyarországi Fióktelepe versus Nemzeti Adó- és Vámhivatal Fellebbviteli Igazgatósága
      (Kohtuasi C-482/21)
      (2021/C 471/28)
      Kohtumenetluse keel: ungari
      
         Eelotsusetaotluse esitanud kohus
      
      Fővárosi Törvényszék
      
         Põhikohtuasja pooled
      
      
         Kaebaja: Euler Hermes SA Magyarországi Fióktelepe
      
         Vastustaja: Nemzeti Adó- és Vámhivatal Fellebbviteli Igazgatósága
      
         Eelotsuse küsimused
      
      Kas proportsionaalsuse, neutraalse maksustamise ja tõhususe aluspõhimõtetega on vastuolus liikmesriigi praktika – mille kohaselt käibemaksudirektiivi (1) artikli 90 lõikes 1 sätestatud maksustatava väärtuse vähendamine, mida tuleb kohaldada lõplikult tasumata jätmise korral, ei ole kohaldatav kindlustusandja puhul, kes on oma äritegevuses krediidikindlustuse alal maksnud kindlustatud isikule hüvitist maksustatava väärtuse eest ja ka vastava käibemaksu eest riski realiseerumise (s.o kui kindlustatud isiku klient jätab tasumata) hetkel, mis tähendab, et kindlustuslepingu alusel on nõue koos kõikide selle juurde kuuluvate täitmisõigustega loovutatud kindlustusandjale – arvestades eelkõige, et liikmesriik ei või koguda käibemaksu suuremas summas kui summa, mida nõudis tegelikult kauba tarninud või teenust osutanud isik selle tarne või teenuse osutamise pealt, ja arvestades käibemaksudirektiivi artikli 135 lõike 1 punktis a ette nähtud maksuvabastust – eelkõige seoses nõudega käsitada seda tegevust ühe maksuvaba tehinguna, lähtudes kohtujuristi ettepaneku kohtuasjas Swiss Re (C-242/08) punktides 35, 37 ja 53 sedastatud põhimõtetest, ning nõuet tagada kapitali ja teenuste vaba liikumine siseturul, kui esinevad järgmised asjaolud:
      
                  (i)
               
               
                  sel ajal, kui kõnealused nõuded muutusid lootusetuteks, ei võimaldanud riigisisesed õigusnormid lootusetu nõude korral mitte kuidagi maksustatavat väärtust vähendada;
               
            
                  (ii)
               
               
                  alates sellest, kui ilmnes, et see keeld on ühenduse õigusega vastuolus, on liikmesriigi positiivses õiguses järjekindlalt kategooriliselt välistatud lootusetu nõude pealt tasutud käibemaksu tagastamine algse tarne tegijale (kindlustatu) seetõttu, et kindlustusandja on talle selle käibemaksusumma tagasi maksnud, ja
               
            
                  (iii)
               
               
                  kindlustusandja saab tõendada, et tema nõue võlgniku vastu on muutunud lõplikult lootusetuks?
               
            
         (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT 2006, L 347, lk 1).